
	BPMK elnökségi ülés 
2026. október 5.
1117. Budapest, Kaposvár u. 5-7. T02-T04. sz. tárgyalótermei


	
	Emlékeztető



Jelenlévők száma (meghívottak, résztvevők): 11 fő (1. számú melléklet - jelenléti ív szerint)

	A megbeszélés napirendi pontja(i)


	1.
	Két elnökségi ülés között történt események

	2.
	Tagfelvételek, beszámoló a jogosultsági ügyekről

	3.
	A BPMK küldöttgyűlés időpontjának és napirendjének meghatározása

	4.
	Egyebek



Szőllőssy Gábor elnök megnyitja az Elnökségi ülést, és megállapítja az ülés határozatképességét. 
új Napirendi pontként javasolja, a BPMK Mérnöki Innovációs és Fejlesztési Alap (2026) kérdésének megtárgyalását.

A módosított napirendet, az elnökségi tagok - 11 fő - egyhangúlag elfogadják.

Ad 1.		BPMK előző elnökségi ülése óta történt események
Szőllőssy Gábor elnök ismerteti az elmúlt elnökségi ülés óta történt eseményeket. (4. melléklet) 

Az ülést megelőzően kiküldésre került a BPMK előző Elnökségi ülése óta történt eseményekről a tájékoztató.

Az alábbi események kerültek kiemelten szóba:

2026. szeptember 24. MMK Választmányi ülés Részt vett: Szőllőssy Gábor 
Nehéz kérdések voltak napirenden, a területi kamarák elnökeinek, az MMK tagozatainak megbeszélésén. A területi kamarák a működési zavarok és az információcsere hiányosságai miatt az elnököt lemondásra szólították fel, a tagozatok ezeket a problémákat nem, vagy lényegesen kevésbé látják. A kérdés felvetését az MMK nyári levele indította el melyet úgy is lehet értelmezni, mint a területi kamarák megszűntetésének előkészítését. Szőllőssy Gábor és a BPMK Elnökségének több tagja kifejtette, hogy a konszenzus keresés az egyedül kívánatos, valamint a szakmai munka előtérbe helyezése.

A kamarai törvénnyel kapcsolatban egy a területek és a tagozatok együttes véleményét összefoglaló levéltervezet összeállítását az MMK Választmánya egy bizottságra bízta, melynek tagja Szőllőssy Gábor is.

2026. szeptember 25. A BPMK és az MMK Épületgépészeti Tagozatának közös rendezvénye: 
X. Épületgépész Tervezői Konferencia Részt vett: Szőllőssy Gábor, Nagy Péter, Kassai Ferenc
A rendezvény igen sikeres volt, rekordszámú résztvevővel (kb. 650 résztvevő, 60 kiállító), mely immáron 10. alkalommal került megrendezésre.  Külön öröm volt számunkra, hogy a hatvan kiállító között kilenc olyan hirdető partner is volt, akik az eddigi valamennyi konferencián részt vettek, őket oklevéllel jutalmazta a szervező bizottság.
A továbbképzési csoportot külön köszönet illeti az előkészítésben és a lebonyolításban végzett kiemelkedő munkájáért.

2026. szeptember 25. MMK Gépészeti Tagozat elnökségi ülés Részt vett: Szőllőssy Gábor 

2026. október 1-3. XXXII. V4 Mérnöki Szervezetek Találkozója Karlovy Vary Részt vett: Szőllőssy Gábor – mind a helyszín, mind a rendezvény emlékezetes, sikeres volt. 

Ad 2.	 Tagfelvételek, jogosultsági ügyek, 
Előadó: Szőllőssy Gábor ismerteti a tagfelvételi kérelmeket: új tagnak 25 fő jelentkezett.  (2. számú melléklet).

Dr. Ronkay Ferenc: A 25 fő tagfelvételi kérelmét előzetesen megvizsgáltuk, valamennyien megfelelnek a magyar építészetről szóló 2023. évi C. törvény vonatkozó előírásainak. 
A 354/2009. (XII. 30.) Korm. rendelet - a munkabiztonsági szakértői tevékenységről – módosítása miatt 1 fő tagfelvételére is sor kerül, akik eddig nyilvántartottként szerepeltek a kamaránkban, mivel nem mérnök végzettségű, de a változás miatt számára is kötelezővé vált a tagfelvétel.


	
27./2026. Határozat: 
[bookmark: _Hlk157174046]A BPMK elnöksége 11 fő elfogadja, 0 fő nem fogadja el, 0 fő tartózkodik - 25 fő tagfelvételi előterjesztést elfogadja.




Dr. Bende Zoltán ismerteti az alábbi jogosultsági kérelmeket (3.számú melléklet):

	Tervezői, szakértői, felelős műszaki vezetői, műszaki ellenőri és épületenergetikai tanúsítói engedély kérelmek 
	

	Új kérelmek:
	55 fő

	Elfogadva
	        55 fő



	Vezető tervezői szakmai cím kérelem
	

	Új kérelem:
	 6 fő

	Elfogadva
	 6 fő




Valamennyi kérelem megfelelt a vonatkozó jogszabályok szerinti végzettségi és szakmai gyakorlati követelményeknek. 
A jogosultsági előterjesztésben a tervező, szakértői kérelmek mellett a felelős műszaki vezetői, műszaki ellenőri ügyek is feltüntetésre kerültek.
A szakmai véleményező testületek előzetesen megfelelőnek találták a jogosultsági kérelmeket.

	[bookmark: _Hlk61272205]
28./2026. Határozat: 
A BPMK elnöksége   11 fő elfogadja, 0 fő nem fogadja el, 0 fő tartózkodik - a 55 fő jogosultsági kérelmével kapcsolatos előterjesztést elfogadja.



[bookmark: _Hlk219193273]
	
29./2026. Határozat:
A BPMK elnöksége   11 fő elfogadja, 0 fő nem fogadja el, 0 fő tartózkodik - a 6 fő szakmai cím kérelmével kapcsolatos előterjesztést elfogadja.





Ad 3. A BPMK küldöttgyűlés időpontjának és napirendjének meghatározása

Szőllőssy Gábor: A napirendhez kapcsolódó előterjesztés előzetesen megküldésre került, (1.számú melléklet.
A BPMK Küldöttgyűlése szavazhat a BPMK Alapszabályának módosításával kapcsolatban.

Az Alapszabály két pontban történő módosítására való javaslatot terjeszti az Elnökség elé, és kéri azokkal kapcsolatban az Elnökség döntését.

1.) 2026. szeptember végéig tartott a küldött jelölés időszaka. Kellő számú jelöltre érkezett jelölés, melyek szabályosságát a VJB hamarosan megvizsgálja. 

Az elektronikus szavazással kapcsolatosan azonban az Alapszabály módosítása szükséges, az előterjesztés szerint, g. 
Az elektronikus szavazás, melyet németországi referenciával és tapasztalattal rendelkező programból választ ki a VJB, biztosítani fogja az egyértelműséget, és a szükséges titkosságot. A módosítási javaslat a DÁP használatát törli az Alapszabályból, annak használatára ugyanis nincsen lehetőség.

2.) A közigazgatási elnevezéseket módosító törvény alapján Alapszabály 1.1. pontja azalábbiak szerint módosul: A köztestület hivatalos neve: Budapesti és Pest Vármegyei Megyei Mérnöki Kamara

Megtörtént az előző Elnökségi Ülés döntésének megfelelően a pályázat kiírása, és a kamarai tagok részéről igen jó a fogadtatása: már az első 3 napban 19 érdekes, figyelemre méltó pályázat érkezett. A nagy érdeklődésre tekintettel javasolja, hogy a költségvetésben a Küldöttgyűlés növelje az előirányzatot 20 millió forintra, a jelenlegi 10 millióról. 

Az Elnökség határozatai az előterjesztés egyes pontjaival kapcsolatban.


A köztestület hivatalos neve: Budapesti és Pest Vármegyei Megyei Mérnöki Kamara – kapcsolatos előterjesztéssel kapcsolatos szavazás:

	
30./2026. Határozat: 
A BPMK elnöksége   11 fő elfogadja, 0 fő nem fogadja el, 0 fő tartózkodik - a köztestület hivatalos neve: Budapesti és Pest Vármegyei Megyei Mérnöki Kamara kapcsolatos előterjesztést elfogadja.





Az elektronikus szavazással kapcsolatos Alapszabály módosítással előterjesztéssel kapcsolatos szavazás:

	
31./2026. Határozat:
A BPMK elnöksége   11 fő elfogadja, 0 fő nem fogadja el, 0 fő tartózkodik -az elektronikus szavazással kapcsolatos Alapszabály módosítással kapcsolatos előterjesztést elfogadja.





A BPMK Mérnöki Innovációs és Fejlesztési Alap (2026) pályázati keretösszegének költségvetésben meghatározott 10 millió forintos keretének megduplázására vonatkozó előterjesztéssel kapcsolatos szavazás:

	
32./2026. Határozat: 
A BPMK elnöksége   11 fő elfogadja, 0 fő nem fogadja el, 0 fő tartózkodik - a BPMK Mérnöki Innovációs és Fejlesztési Alap (2026) pályázati keretösszegének költségvetésben meghatározott 10 millió forintos keretének megduplázásával kapcsolatos előterjesztést elfogadja.





Szőllőssy Gábor: A beérkezett pályázatok bírálatára az Elnökség Bíráló Bizottságot hoz létre, a bizottság tagjaira az alábbi javaslatot teszi: Dr. Ronkay Ferenc, Balogh Orsolya, Nagy Bernát, Dr. Zsebik Albin.
A pénzügyes munkatársak támogatják a Bíráló Bizottság munkáját.

A Bíráló Bizottság tagjainak személyével kapcsolatos szavazás:

	
33./2026. Határozat: 
A BPMK elnöksége   11 fő elfogadja, 0 fő nem fogadja el, 0 fő tartózkodik - a Bíráló Bizottság tagjainak személyével kapcsolatos előterjesztést elfogadja.




Az Elnökség tagjai között kérdésként vetődött fel, hogy az Elnökség tagjai nyújthatnak-e be pályázatot BPMK Mérnöki Innovációs és Fejlesztési Alap (2026) felhívására.

Többen kiemelték az összeférhetetlenség kérdéskörét (lévén, hogy a Bíráló Bizottság tagjai is az Elnökség tagjai közül kerülnek ki).

Nem nyújthatnak be pályázatot a BPMK Mérnöki Innovációs és Fejlesztési Alap (2026) felhívásra javaslattal kapcsolatos szavazás:

	
34./2026. Határozat: 
A BPMK elnöksége 10 fő elfogadja, 0 fő nem fogadja el, 1 fő tartózkodik – az Elnökség tagjai nem nyújthatnak be pályázatot a BPMK Mérnöki Innovációs és Fejlesztési Alap (2026) felhívásra - kapcsolatos előterjesztést elfogadja.




Szőllőssy Gábor: A BPMK küldöttjeinek mandátuma 2026. december 31-én lejár. Meg kell választani az új küldötteket, ennek érdekében a küldöttgyűlés összehívásával kapcsolatos szabályok megtartása mellett – de mielőbb meg kell tartani a Küldöttgyűlést. Az Elnökség az ülésen egyeztetett az időpontról majd a következő javaslat születik: A BPMK Küldöttgyűlése 2026. október 27-én, kedden 14.00. órakor kerüljön megtarásra a Lurdy Házban.

A BPMK Küldöttgyűlésének időpontjával kapcsolatos szavazás:

	
35./2026. Határozat: 
A BPMK elnöksége 10 fő elfogadja, 0 fő nem fogadja el, 1 fő tartózkodik – az Elnökség elfogadja, hogy a BPMK Küldöttgyűlése 2026. október 27-én, 14.00. órára kerüljön összehívásra. - 




Ad.4. Egyebek	

Most csütörtökön (2026.10.08-én kerül sor a Szenior Energetikusok Klubja következő rendezvényére.

Zsigmondi András: Fővárosi Közfejlesztések Tanácsa - hosszú szünet után 2026 őszén ült össze újra, és megkezdte a munkát. A BPMK vegye fel a kapcsolatot a testülettel és képviseltesse magát egy munkabizottság létrehozásával.

Balogh Orsolya: Tagdíj fizetéssel kapcsolatos adatkérés
Fűtő Gabriella: 2025. évi tagdíjjal kapcsolatban 100-150 kamarai tagnál mutatkozott elmaradás, őket a pénzügy felszólította, sokan a felszólításra pótolták az elmaradásaikat, akik ezt elmulasztották, azoknak a kizárására sor fog kerülni. 2026. évi befizetése a korábbi évekhez hasonlóan alakul időarányosan (a tagok kb. 95%-a, a nyilvántartottak kb. 93%-a befizette az éves díjat). A hátralékosok felszólítása is folyamatban van.
Farsang Erika: Az Ügyfélszolgálat az egyedi eljárások során folyamatosan figyelemmel kíséri a befizetéseket és a tagdíj / nyilvántartási díj hátralék pótlására külön figyelmezteti az érintetteket.

Szőllőssy Gábor: Az irattárunk digitalizációja folyamatosan halad. 
Nagy Bernát: Érdeklődik, hogy a számítógépes rendszer is működik-e.
Farsang Erika: A Teszt verzióba feltöltött adatokat törölték és már a rendszerbe folyamatosan töltik fel az adatokat. Egyeztetés történt újabb továbbképzésről is. Az átadott anyagokat, amennyiben azok még nem kerültek be a rendszerbe, de ügyintézés miatt szükségesek – a szerződésnek megfelelően – 24 órán belül megküldik részünkre és a rendszerbe is soron kívül felviszik

Egyéb kérdés nem vetődött fel.

[bookmark: _Hlk135051493]A BPMK elnökségi ülését Szőllőssy Gábor elnök lezárja.

Az elnökségi ülés vége 15.40.-kor, a következő elnökségi ülésre 2026. november 2-én hétfőn 14.00 órakor kerül sor.

k. m. f.

Az emlékeztetőt összeállította: Csegezy Erzsébet Katalin

Jóváhagyta: …………………….
Szőllőssy Gábor 
elnök

